مہندر کپور

مہندر کپور (پیدائش: 9 جنوری 1934ء— وفات: 27 ستمبر 2008ء) بھارتی پس پردہ گلوکار تھے۔اُن کی وجہ شہرت گیت "چلو اِک بار پھر سے اجنبی بن جائیں ہم دونوں" اور "نیلے گگن کے تلے" تھے۔ محب الوطنی کے گیت بھی اُن کی پہچان تھے جیسے کہ 1972ء میں اپکار فلم کا گیت "میرے دیش کی دھرتی" تھا۔ 1972ء میں ہی انھیں حکومت ہند نے پدم شری اعزاز سے نوازا۔ مہندر کپور کی آواز اداکار منوج کمار کے لیے بہترین سمجھی جاتی تھی۔

 سوانح 
مہندر کپور کی پیدائش 9 جنوری 1934ء کو امرتسر میں ہوئی۔ بعد ازاں خاندان ممبئی منتقل ہو گیا۔ نوعمری میں ہی مہندر کپور پس پردہ گلوکار محمد رفیع (متوفی 31 جولائی 1980ء) سے متاثر ہوئے اور انھیں اپنا اُستاد تسلیم کیا۔مہندر کپور نے کلاسیکی موسیقی کی تعلیم پنڈت حُسن لال، پنڈت جگن ناتھ، استاد نیاز احمد خان، استاد عبد الرحمن خان اور پنڈت تلسی داس شرما سے حاصل کی۔

 بطور پس پردہ گلوکار 
1958ء میں مہندر کپور نے پہلی بار بحیثیت پس پردہ گلوکار فلم نورنگ میں اپنی آواز دی جو 18 ستمبر 1959ء کو نمائش کے لیے پیش کی گئی تھی۔ مہندر کپور کو بطور پس پردہ گلوکار متعارف کروانے والے موسیقار وی شانتارام تھے جبکہ اِس کی موسیقی سی رام چندر نے ترتیب دی تھی۔ فلم ہدایتکار بلدیو راج چوپڑا نے بھی متعدد فلموں کے لیے مہندر کپور سے گیت ریکارڈ کروائے، اِن میں دھول کا پھول (4 دسمبر 1959ء)، گمراہ (1963ء)، وقت (28 جولائی 1965ء)، ہم راز (1967ء)، دھند (13 فروری 1973ء)، نکاح (24 ستمبر 1982ء) شامل تھیں۔ منوج کمار کے لیے اپکار (1967ء)، پورب اور پشچم (1970ء) جیسی فلموں میں بطور پس پردہ گلوکار آواز دی۔

 مزید دیکھیے 

 پدم شری اعزاز
 منوج کمار

 حوالہ جات 

زمرہ:1934ء کی پیدائشیں
زمرہ:9 جنوری کی پیدائشیں
زمرہ:2008ء کی وفیات
زمرہ:27 ستمبر کی وفیات
زمرہ:بھارتی مرد فلمی گلوکار
زمرہ:پنجاب، بھارت کے گلوکار
زمرہ:بالی وڈ پس پردہ گلوکار
زمرہ:بیسویں صدی کے ہندوستانی گلوکار
زمرہ:فنون میں پدم شری وصول کنندگان
زمرہ:منصوبہ ایشیائی فلمی شخصیات، 2018ء کے موقع پر تحریر شدہ مضامین
زمرہ:بیسویں صدی کے مرد گلوکار
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے بھارتی مرد گلوکار
زمرہ:امرتسر کے موسیقار